[pic] | EVROPSKA KOMISIJA |

Bruselj, 8.4.2010

COM(2010)130 konč.

2010/0072 (NLE)

Predlog

UREDBA SVETA (EU) št. …/2010

o spremembi Uredbe (ES) št. 234/2004 o nekaterih omejevalnih ukrepih proti Liberiji

(skupaj predložili visoka predstavnica EU za zunanje zadeve in varnostno politiko ter Komisija)

OBRAZLOŽITVENI MEMORANDUM

1. Skupno stališče 2004/137/SZVP predvideva izvajanje ukrepov, določenih v Resoluciji Varnostnega sveta ZN št. 1521 (2003), vključno s prepovedjo tehnične pomoči v zvezi z vojaškimi dejavnostmi. Predvideva tudi prepoved finančne pomoči v zvezi z vojaškimi dejavnostmi. Na podlagi navedenega skupnega stališča je bila z Uredbo Sveta (ES) št. 234/2004[1] uvedena splošna prepoved zagotavljanja tehnične pomoči, financiranja ali finančne pomoči v zvezi z vojaškimi dejavnostmi kateri koli osebi, subjektu ali organu v Liberiji ali za uporabo v Liberiji.

2. Svet je 12. februarja 2008 sprejel Skupno stališče 2008/109/SZVP z dne 12. februarja 2008, s katerim je te ukrepe potrdil in jih skupaj z drugimi ukrepi združil v eno skupno stališče.

3. Varnostni svet ZN je 17. decembra 2009 sprejel Resolucijo št. 1903 (2009), ki spreminja omejevalne ukrepe ZN glede orožja in sorodnega materiala ter glede zagotavljanja tehnične pomoči, financiranja in finančne pomoči v zvezi z vojaškimi dejavnostmi, in sicer z omejitvijo učinka teh omejevalnih ukrepov na nevladne subjekte in posameznike, dejavne na ozemlju Liberije. Izvoz orožja in sorodnega materiala ter zagotavljanje pomoči, nasvetov in usposabljanja v zvezi z vojaškimi dejavnostmi liberijski vladi nista več prepovedana. Svet je v skladu s to resolucijo sprejel Sklep 2010/129/SZVP[2] o spremembah Skupnega stališča 2008/109/SZVP.

4. Visoka predstavnica Unije za zunanje zadeve in varnostno politiko ter Komisija skupaj predlagata, da se Uredba (ES) št. 234/2004 ustrezno spremeni –

5. 2010/0072 (NLE)

Predlog

UREDBA SVETA (EU) št. …/2010

o spremembi Uredbe (ES) št. 234/2004 o nekaterih omejevalnih ukrepih proti Liberiji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 215 Pogodbe,

ob upoštevanju Sklepa Sveta 2010/129/SZVP[3] o spremembah Skupnega stališča 2008/109/SZVP o omejitvenih ukrepih proti Liberiji[4],

ob upoštevanju skupnega predloga visoke predstavnice Unije za zunanje zadeve in varnostno politiko ter Komisije,

ob upoštevanju naslednjega:

6. Skupno stališče 2004/137/SZVP predvideva izvajanje ukrepov, določenih v Resoluciji Varnostnega sveta ZN št. 1521 (2003), vključno s prepovedjo tehnične pomoči v zvezi z vojaškimi dejavnostmi. Predvideva tudi prepoved finančne pomoči v zvezi z vojaškimi dejavnostmi. Na podlagi navedenega skupnega stališča je bila z Uredbo Sveta (ES) št. 234/2004[5] uvedena splošna prepoved zagotavljanja tehnične pomoči, financiranja ali finančne pomoči v zvezi z vojaškimi dejavnostmi kateri koli osebi, subjektu ali organu v Liberiji ali za uporabo v Liberiji.

7. Svet je 12. februarja 2008 sprejel Skupno stališče 2008/109/SZVP z dne 12. februarja 2008, s katerim je te ukrepe potrdil in jih skupaj z drugimi ukrepi združil v en sam pravni akt.

8. Varnostni svet ZN je 17. decembra 2009 sprejel Resolucijo št. 1903 (2009), ki spreminja omejevalne ukrepe ZN glede orožja in sorodnega materiala ter glede zagotavljanja pomoči, nasvetov in usposabljanja v zvezi z vojaškimi dejavnostmi, in sicer z omejitvijo učinka teh omejevalnih ukrepov na nevladne subjekte in posameznike, ki delujejo na ozemlju Liberije. Svet je v skladu s to resolucijo sprejel Sklep 2010/129/SZVP o spremembah Skupnega stališča 2008/109/SZVP.

9. Uredbo (ES) št. 234/2004 je zato treba ustrezno spremeniti.

10. Pri vsakršni obdelavi osebnih podatkov fizičnih oseb v skladu s to uredbo bi bilo treba upoštevati določbe Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov[6] ter Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov[7] –

SPREJEL NASLEDNJO UREDBO:

Člen 1

Uredba Sveta (ES) št. 234/2004 se spremeni:

1. v členu 1 se doda naslednja opredelitev:

„,odbor za sankcije‘ pomeni odbor, ustanovljen na podlagi odstavka 21 Resolucije Varnostnega sveta Združenih narodov št. 1521 (2003);”;

2. člen 2 se nadomesti z naslednjim:

„ Člen 2

1. Prepove se:

(a) neposredno ali posredno zagotavljanje tehnične pomoči v zvezi z vojaškimi dejavnostmi, med drugim za zagotavljanje, proizvodnjo, vzdrževanje in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto opremo vsem nevladnim osebam, subjektom ali organom v Liberiji ali za uporabo v Liberiji;

(b) zagotavljanje financiranja ali finančne pomoči v zvezi z vojaškimi dejavnostmi, med drugim zlasti s subvencijami, posojili in zavarovanjem kreditnih izvoznih poslov za vsako prodajo, dobavo, prenos ali izvoz orožja in sorodnega materiala ali za kakršno koli neposredno ali posredno zagotavljanje pripadajoče tehnične pomoči vsem nevladnim osebam, subjektom ali organom v Liberiji ali za uporabo v Liberiji, ali

(c) zavestno in namerno sodelovanje pri dejavnostih, katerih namen ali učinek je izogibanje prepovedim iz točk (a) ali (b) zgoraj.

2. Zadevna država članica vnaprej obvesti odbor za sankcije o zagotavljanju kakršne koli tehnične pomoči, financiranja ali finančne pomoči vsem vladnim ali drugim osebam, subjektom ali organom v Liberiji ali za uporabo v Liberiji, ki ni v skladu s členom 3(1)(a) spodaj. Takšno obvestilo vsebuje vse ustrezne informacije, vključno z navedbo končnega uporabnika, predlaganega datuma dobave in načrtovane poti pošiljk, kadar je to potrebno.“;

3. člen 3 se nadomesti z naslednjim:

„ Člen 3

1. Z odstopanjem od člena 2 lahko pristojni organ države članice, v kateri ima ponudnik storitev svoj sedež, kot je navedeno na spletnih straneh, naštetih v Prilogi 1, odobri zagotovitev:

(a) tehnične pomoči, namenjene zgolj podpori misije Združenih narodov v Liberiji ali njeni uporabi, in

(b) tehnične pomoči v zvezi z nesmrtonosno opremo, ki je namenjena zgolj humanitarni ali zaščitni uporabi, če zadevna država članica v skladu s členom 2(2) zgoraj odbor za sankcije vnaprej obvesti o zagotovitvi te tehnične pomoči.

2. Odločitve glede odobritve sprejmejo pristojni organi za vsak primer posebej ob upoštevanju vseh ustreznih razmislekov, vključno z merili iz Skupnega stališča Sveta 2008/944/SZVP, ki opredeljuje skupna pravila glede nadzora izvoza vojaške tehnologije in opreme[8]. Pristojni organi zahtevajo zaščitne ukrepe proti zlorabi takih dovoljenj in po potrebi sprejmejo ukrepe za vračilo dobavljenega orožja in sorodnega materiala.

3. dovoljenja se ne izdajo za že izvedene dejavnosti.“;

4. člen 4 se črta.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik […]

[1] UL L 40, 12.2.2004, str. 1.

[2] UL L 51, 2.3.2010, str. 23.

[3] UL L 51, 2.3.2010, str. 23.

[4] UL L 38, 13.2.2008, str. 26.

[5] UL L 40, 12.2.2004, str. 1.

[6] UL L 8, 12.1.2001, str. 1.

[7] UL L 281, 23.11.1995, str. 31.

[8] UL L 335, 13.12.2008, str. 99.